cyanic-selkie/wikianc huggingface dataset:
Hogging og sagging
Skip
Det er derfor ikke uvanlig at et skip er i en slik tilstand, men det er heller ikke ufarlig dersom bøyespenningene skulle bli for store og får skipet til å kollapse under de store spenningene.
Korona (jordbær)
Korona er den vanligste jordbærsorten og utgjør cirka 65 prosent av det norske markedet. Sorten ble utviklet i Nederland og har høyt sukkerinnhold og mye C-vitamin. Bærene er store, men ikke blant de fasteste og får derfor lett trykkflekker. Sorten er middels utsatt for gråskimmel. Bærene, som har kort holdbarhet etter høsting, er lys røde og egner seg best som spisebær og til sylting. Høstes i juni - august.
Blindebukk
Blindebukk er en gammel, populær selskapslek, som i Norge kanskje spesielt er knyttet til jula og julestuene. Leken går ut på at en av festdeltakerne blir pekt ut til å være bukk og får bundet et skjerf bundet over øynene. Blindebukken blir så snurret rundt, og skal i blinde forsøke å orientere seg slik at han eller hun får fanget noen de andre deltakerne. Det gjelder å bruke hørselen for å finne ut hvor de andre gjemmer seg. I enkelte tilfeller skal blindebukken også gjette hvem det er han eller hun har fanget, og er svaret feil må blindebukken bare fortsette sin søken. Den som blir fanget og avslørt må straks overta skjerfet og selv løpe blindebukk.
Historie
Arrangementet ga en anledning for de lekende til å berøre hverandre, og leken ble nok i utgangspunktet helst praktisert av gifteferdige ungdommer. Nå er leken som oftest kun å se i barneselskaper og fødselsdagsfeiringer for barn.
Nils Lagli beskriver en variant fra Rana som han har titulert «Aa napp blinnkjuka».
Våle prestegjeld
Våle prestegjeld var et prestegjeld tilhørende Nord-Jarlsberg prosti i Tunsberg bispedømme i Den norske kirke. Det omfattet Våle kommune i Vestfold fylke, og hovedkirken var Våle kirke.
Historikk
Válir sókn (norrønt) har sin opprinnelse fra kristningen av landet. Våle prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Våle prestegjeld dannet grunnlaget for Våle formannskapsdistrikt opprettet i 1837.
Inndeling 1992: Våle og Undrumsdal.
Våle prestegjeld ble slått sammen med Ramnes prestegjeld til Re prestegjeld fra 1. januar 2002.
Kreis Kamenz
Kreis Kamenz var en Landkreis som eksisterte i Bezirk Dresden i Den tyske demokratiske republikk (DDR) fra 1952 til 1990, med hovedsete i Kamenz. Kretsen ble opprettet i 1952 ut av deler av Amtshauptmannschaft Kamenz som ble opprettet i kongeriket Sachsen. Den østlige delen av kretsen befant seg på sorbisk område, med talere av språket sorbisk.
Etter Tysklands gjenforening fortsatte den å eksistere fra 1990 til 1994 innenfor Fristaten Sachsen. Den 1. august 1994 ble den slått sammen med Landkreis Hoyerswerda og enkelte kommuner i Kreis Bautzen til den nye kretsen Landkreis Kamenz som eksisterte frem til 2008.
I begynnelsen av 1996 ble Landkreis Hoyerswerda og Kreis Dresden-Land oppløst. Derigjennom ble flere kommuner, deriblant byen Radeberg (fra Kreis Dresden), Bernsdorf, byen Wittichenau og Lauta (som inntil da hadde tilhørt Kreis Hoyerswerda i Bezirk Cottbus) med sine tilgrensende kommuner innlemmet i Landkreis Westlausitz-Dresdner LandLandkreis.
Byer og kommuner
Den 31. juli 1994 bestod kretsen av 31 kommuner, herunder 3 byer:
Harry Chambers
Henry «Harry» Chambers (født 17. desember 1896 i Willinton Quay i Northumberland, død 29. juni 1949) var en engelsk fotballspiller. Mest kjent er han for sin tid i Liverpool FC.
IK Starts resultater
IK Starts resultater sesong for sesong, fra og med sesongen 2007.
Harry Chambers
Karriere
Chambers spilte for North Shields Athletic før han ble hentet til Liverpool av manager Tom Watson i April 1915. Uheldigvis signerte han like før den engelske ligaen tok en pause på grunn av 1. verdenskrig, så han spilte i følgende klubber før han gjorde sin debut for Liverpool: Kings Park (lån), Belfast Distillery (under krigen) og Glentoran (under krigen).
Debuten hans kom i en 1. Divisjons kamp borte mot Bradford på Valley Parade 30. august 1919 i en kamp Liverpool vant 3-1. Han åpnet scorings-kontoen sin for Anfield klubben i denne kampen.
Etter å ha scoret i debuten etablerte han seg raskt til å bli den udiskutable målkongen på Liverpool i årene etter krigen. Han ble topscorer i klubben 4 år på rad. Hans mange mål hjalp Liverpool til å vinne ligaen både i sesongene 1921/1922 og 1922/1923. i Disse to sesongene scoret han 41 mål på 72 kamper, noe som gjør at han scoret et mål for hver 1.76 kamp. Totalt scoret han 151 mål på 338 kamper for Liverpool inkludert et minneverdig hat-trick i 5-1 seieren mot byrival Everton på Anfield i oktober 1922.
Venstrebenete Chambers med kallenavnet "Smiler" (smileren) spilte 8 landskamper for og scoret 5 mål. Debuten på landslaget fikk han 22. oktober 1922 på The Hawthorns, (hjemmebanen til West Bromwich, mot hvor han gjorde begge målene da England vant 2-0.
Chambers forlot Liverpool til West Bromwich i april 1928 da han var blitt 32 år gammel. Selv om hadde scoret et mål for hver 2,2 kamp for Liverpool ble han i West Bromwich av en eller annen grunn benyttet som forsvarsspiller. Før han ga seg som aktiv spiller var han også innom Hereford.
Real Unión
Real Unión Club de Irún S.A.D. er en spansk fotballklubb basert i byen Irun i Baskerland, nær grensen til Frankrike. Den ble grunnlagt i 1915. Klubben spiller for tiden i Segunda División B og de har sine hjemmekamper på Stadium Gal.
Historie
Real Unión var blant de tidlige banebrytende spanske fotballag og sammen med andre baskiske klubber Athletic Bilbao, Real Sociedad og Arenas Club de Getxo var de med på å grunnlegge av La Liga i 1928. Klubben ble dannet i 1915 etter en sammenslåing av «Irún Sporting Club» og «Racing Club de Irún».
Klubben ble en kort stund kjent som «Unión Club Irún» før Alfonso XIII ga klubben kongelig godkjennelse. Under den andre spanske republikken byttet klubben tilbake til dette navnet. Real Unión vant senere den hjemlige cupen tre ganger, de slo Real Madrid i 1918 og på nytt i 1924. I 1927 slo de Arenas Getxo. De tapte 5-1 til FC Barcelona. Klubben rykket ned fra den øverste divisjonen i 1932.
Maksim Sidorov
Maksim Viktorovitsj Sidorov (russisk: Максим Викторович Сидоров, født 13. mai 1986 i Moskva) er en russisk kulestøter. Han har bronse fra EM innendørs 2011, og gull fra Universiaden 2007.
Karriere
Sidorov fikk bronse i kulestøt ved Junior-EM i friidrett 2005 i Kaunas i Litauen. Han kastet 19,32 meter, og mesterskapet ble vunnet av Remigius Machura, Jr., foran Lajos Kürthy. I 2007 vant han gull ved Universiaden 2007 i Bangkok.
Han deltok ved VM i friidrett 2009 og VM i friidrett innendørs 2010, men ble slått ut i kvalifiseringen i begge disse mesterskapene, og endte på hhv. 31.- og 14.-plass. Han vant sin første EM-medalje som senior da han fikk bronse ved EM i friidrett innendørs 2011. Denne gangen støtet han 20,19 meter i kvalifiseringen og 20,55 meter i finalen. Ralf Bartels vant EM-gullet.
Ved VM i friidrett innendørs 2012 gikk han også til finalen, med 20,04 i kvalifiseringen. I finalen greide han 20,78 meter, noe som holdt til femteplass. Landsmannen Ivan Yushkov nådde også finalen, men kom på åttende- og sisteplass.
Baudona
Utbredelse
Slekten er kjent fra Laos og Borneo.
Almklovdal
Almklovdal er en plass i Vanylven kommune i Møre og Romsdal. Plassen har ca. 50 fastboende. Her har North Cape den største utvinningen av olivin på Åheim. Barna som kommer her i fra reiser hver dag med skolebuss til Åheim.
I Almklovdalen er det en 4H-klubb – Fjellflora 4H.
Evelin Ilves
Hun vokste opp i Saku utenfor Tallinn. Hun studerte medisin ved Universitetet i Tartu og har hatt sin karriere i kommunikasjons- og reklamebransjen. Hun er også reiselivsgründer.
Ramnes prestegjeld
Ramnes prestegjeld var et prestegjeld tilhørende Nord-Jarlsberg prosti i Tunsberg bispedømme i Den norske kirke. Det omfattet Ramnes kommune i Vestfold fylke, og hovedkirken var Ramnes kirke.
Historikk
Hrafnnes sókn (norrønt) har sin opprinnelse fra kristningen av landet. Ramnes prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Ramnes prestegjeld dannet grunnlaget for Ramnes formannskapsdistrikt opprettet i 1837.
Inndeling 1992: Ramnes og Undrumsdal.
Ramnes prestegjeld ble slått sammen med Våle prestegjeld til Re prestegjeld fra 1. januar 2002.
Bené Efrájim
Bené Efrájim (hebraisk בְּנֵי אֶפְרַֽיִם [bə'nē ef'rajim] («barn av Efraim»), også kalt for telugujøder ettersom de snakker telugu, er en liten gruppe med jøder som hovedsakelig bor i Kottareddipalem, en landsby utenfor Guntur i Andhra Pradesh i India, ikke langt fra deltaet til elven Krishna. Totalt er det rundt 350 stykker.
Bené Efràjim-jødene hevder å spore deres jødiske skikker tilbake til tidligere tider, og deres historie har åpenbare fellestrekk med den til Bené Menashe-jødene i de nordøstlige indiske statene Mizoram og Manipur: Baptistiske misjonærer kom til dem på begynnelsen av 1800-tallet og konverterte dem til kristendommen. Siden 1981 har rundt 50 familier rundt Kottareddipalem og Ongole (hovedstaden i Prakasham-distriktet) lært seg jødedommen og hebraisk språk. De har deretter arbeidet for at andre jødiske samfunn i andre deler av verden skal anerkjenne dem som jøder. På grunn av at hebraisk språk er nylig blitt tatt i bruk og på grunn av den sterke vektleggingen å benytte hebraisk også som daglig språk, og ikke bare i liturgien, har hebraisk ikke hatt noe større innflytelse på morsmålet telugu og har således heller medført dannelsen av noe form dialekt som «jødetelugu» slik som har skjedd med andre jødiske grupper diaspora.
Opp gjennom årene har flere rabbinere fra andre jødiske samfunn besøkt Bené Efrájim-gruppen, men de har ennå ikke sett seg i stand til å godkjenne dette samfunnet på det viset som har skjedd med Bené Menashe-jødene.
I 1992 ble den første synagogen åpnet Kottareddipalem, kalt for «Huset til Yakobs barn», grunnlagt av den tidligere kristne predikanten Shmuel Yakobi som konverterte til jødedommen på 1980-tallet etter en reise til «Jerusalem». Yakobi grunnla også et uavhengig åpent universitet som tilbød brevkurs i Tora og hebraiske studier.
Nureci
Nureci (sardisk: Nurèci) er en italiensk kommune i provinsen Oristano i regionen Sardinia. Den har 360 innbyggere og ligger rundt 335 meter over havet.
Raffaele Pierotti
Raffaele Pierotti (født 1. januar 1836 i Sorbano del Vescovo ved Lucca i Italia, død 7. september 1905 i Roma) var en av den katolske kirkes kardinaler.
Han ble kreert til kardinal i 1896 av pave Leo XIII, med Santi Cosma e Damiano som titteldiakonia.
Han deltok på konklavet 1903 som valgte pave Pius X.
Bodil Børset
Bodil Børset (født 11. februar 1975 fra Rindal i Møre og Romsdal) er en norsk litteraturviter og tidligere leder for Seksjon for kreativ næring, Kulturrådet. Før dette var hun direktør for Hamsunsenteret i Hamarøy.
Hun tok doktorgraden i litteraturvitenskap i 2006, med en avhandling om hørespillets betydning for den franske forfatteren Nathalie Sarrautes forfatterskap, og hvordan litterært stoff overføres mellom medier. Børset ble ansatt som direktør for Hamsunsenteret i 2008, og tiltrådte i 2009. Fra 2017 har hun ledet Kulturrådets nye kontor Kreativt Norge i Trondheim. 1. februar 2023 begynner hun i stillingen som avdelingsleder for Rindal Skimuseum, en avdeling av Orkla Industrimuseum, Museene i Sør-Trøndelag.
Mohamed Osman Jawari
Mohamed Osman Jawari (født 7. desember 1945) er en somalisk politiker. Fra 2012 er han parlamentspresident i Somalias parlament. Jawari kom til Norge som flyktning i 1991 og bodde i Trondheim til 2010 da han flyttet tilbake til Somalia. Han er norsk statsborger.
Biografi
Jawari er utdannet jurist fra universitet i Mogadishu. Han var transportminister i Siad Barres regjering fra 1980. I 1991, etter at borgerkrigen hadde brutt ut, flyktet Jawari til utlandet, og han bosatte seg i Trondheim. Der arbeidet han som advokat, lærer og megler i konfliktrådet. Jawari behersker somali, arabisk, engelsk, italiensk og norsk.
I 2010 flyttet Jawari tilbake til Somalia. Der bidro han i arbeidet med en ny grunnlov. I 2012 ble han valgt inn i parlamentet, og han ble valgt til parlamentspresident.
Stygnommatidae
Stygnommatidae er en gruppe av edderkoppdyr som tilhører ordenen vevkjerringer (Opiliones).
Utseende
Middelsstore vevkjerringer, kroppen 3-6 millimeter lang, fargen varierer fra blekt brunoransje til brunsvart, uten fargetegninger. Pedipalpene er store og piggete, chelicerene er hos noen arter dobbelt så lange som kroppen og ender i en kraftig klo. Kroppen er timeglass-formet uten noe særlig pigger, øynene sitter ikke samlet på en knøl i midten, men hvert øye sitter ganske langt ut mot siden på forkroppens fremre del. Noen arten har en liten pigg mellom øynene. Beina er forholdsvis korte til vevkjerringer å være.
Levevis
De lever på bakken mellom strøløv, eller i huler.
Utbredelse
Slekten Stygnomma lever i Sør- og Mellom-Amerika, fra Florida og Mexico sør til Brasil. Slekten Stygnomimus er funnet i Malaysia og Indonesia, men det er uklart om denne bør regnes til Stygnommatidae.
Systematisk inndeling
(inkludert blant annet arter tidligere plassert i slekten Zygobunus)
Kilder
Kapittel om Stygnommatidae, med tegninger
Vasaloppet 2022
Vasaloppet 2022 ble arrangert den 6. mars 2022, og var den 98. utgaven av Vasaloppet. Rennet inngikk i Ski Classics 2021/22. Rennet ble vunnet av Andreas Nygaard i herreklassen og av Astrid Øyre Slind i kvinneklassen.
Spesialeffekt
En spesialeffekt i film, tidligere ofte kalt filmtriks, er en teknikk eller metode for å skape visuelle virkninger i en film som er vanskelig eller umulig å oppnå med vanlig filmteknikk. Spesialeffektene skal å gi publikum en overbevisende illusjon av virkelighet, men brukes også av fortellermessige, estetiske eller økonomiske grunner. Spesialeffekter i film omfatter blant annet bruken av kulisser, miniatyrmodeller, bakgrunnsprojeksjoner og andre optiske effekter, pyrotekniske og mekaniske effekter, tradisjonelle animasjoner og dataskapte effekter.
Spesialeffekter i film betegnes ofte med forkortelsen SFX (special effects) eller bare FX på engelsk. Betegnelsen VFX (visual effects) omfatter visuelle effekter som gjøres etter et filmopptak, særlig digital postproduksjon. Fysiske, ikke-digitale spesialeffekter under selve filminnspillingen kalles på engelsk ofte practical effects.
Produksjonsselskaper for visuelle filmeffekter i Norge er blant andre MotionWorks Studio i Bergen og Gimpville og Storm Studios i Oslo.
Historikk og teknikker
Spesialeffekter i film brukes i tillegg til vanlig filmteknikk og filmatiske virkemidler som lyssetting, kameravinkler, klipp, lyd, musikk og liknende. Den mest grunnleggende filmeffekten er illusjonen av «levende bilder». Fenomenet med etterbilder i øyet, som ble beskrevet av den britiske legen Peter Mark Roget allerede i 1824, er selve grunnlaget for at vi opplever en serie stillestående enkeltbilder i en film som en jevn, sammenhengende bevegelse når de blir vist raskt etter hverandre.
Mange av de visuelle effektene i filmer er lånt direkte fra tradisjonelt teater. Det gjelder bruk av lys, ulike kulisser og malte bakgrunnstablåer, sminke, maskering, dokker og liknende. Mer spesielle sceneeffekter er bruk av for eksempel røyk og speil.
Andre teknikker er knyttet særskilt til fotografering og filmmediet, blant annet ulike typer animasjon, bakgrunnsprojeksjon, bluescreen og moderne, dataskapte effekter, såkalte CGI-teknikker (computer generated images). Fra 1990-tallet har dataskapte effekter og animasjoner stadig oftere blitt kombinert med realfilm i vanlige filmer, og mange moderne underholdningsfilmer bruker visuelle spesialeffekter for å fortelle historien effektiv og vise det som ellers ikke lar seg filme eller blir for dyrt å gjennomføre med tradisjonelle teknikker og i «virkeligheten».
Pyroteknikk
Pyroteknikk omfatter visuelle effekter i tv, film og teater for å kontrollere røyk, brann, eksplosjoner og gnister. Lettere pyroteknikk er brukt innendørs, tyngre pyrotekniske effekter brukes utendørs. Typiske eksempler på innendørs pyroeffekt er gnistregn fra sikringsboks, flammer, flashbomber og røykeffekter. Utendørs pryroteknikk kan omfatte bileksplosjoner, skuddtreff, flammebruk på person og større eksplosjoner. Det kreves i mange land sertifisering for å håndtere pyroteknikk ute og inne.
Re prestegjeld
Re prestegjeld var et prestegjeld tilhørende Nord-Jarlsberg prosti i Tunsberg bispedømme i Den norske kirke. Det omfattet Re kommune i Vestfold fylke, og hovedkirken var Våle kirke.
Historikk
Ramnes og Våle prestegjeld ble slått sammen til Re prestegjeld fra 1. januar 2002.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.
Re prestegjeld og dets sogn er nå en del av Tønsberg kirkelige fellesråd underlagt Nord-Jarlsberg prosti.
MS «Aure»
MS «Aure» er et kombinert passasjer- og lasteskip (kystruteskip) som ble bygd på Stord Verft i 1950, som byggenummer 9 for Møre og Romsdal Fylkesbåtar (MRF), og var på 523 bruttoregistertonn, og gjorde en fart på 14 knop. Skipet hadde passasjersertifikat for 350 passasjerer og kunne føre betydelige mengder med gods. MS «Aure» gikk i gods- og passasjerrute mellom Kristiansund – Trondheim – Kristiansund med 20 anløp underveis. I 2004 ble hun solgt til Finland.
Tøndergård skole
Tøndergård skole og ressurssenter er en forsterket barne-, ungdoms- og videregående skole i Molde.
Den ligger på Tøndergård, øst for sentrum, som har navn etter Peder Thønder som omkring 1630 anla en husmannsplass her ute.
Guillaume-Marie-Romain Sourrieu
Guillaume-Marie-Romain Sourrieu (født 27. februar 1825 i Aspet ved Toulouse i Frankrike, død 16. juni 1899 i Rouen) var en av den katolske kirkes kardinaler. Han var erkebiskop av Rouen 1894–1899. Han ble kreert til kardinal i 1897 av pave Leo XIII.
Liv og virke
Pave Leo XIII bekreftet den 25. september 1882 Sourrieus valg til biskop av Châlons, foretatt av domkapitelet. Bispevielsen fulgte den 30. november. Den 21. mai 1894 ble Sourrieu erkebiskop av Rouen.
I konsistoriet den 19. april 1897 tok pave XIII ham opp som kardinalprest av San Clemente i kardinalkollegiet. Kardinal Sourrieu døde i juni 1899 og ble gravlagt i katedralen i Rouen.
Episkopalgenealogi
Hans episkopalgenealogi er:
Arin al-Usud
ʿArīn al-Usūd (arabisk: عرين الأسود,, The Lions' Den, Løvehulen) er en væpnet palestinsk gruppe som opererer på den israelskokkuperte Vestbredden.
Beskrivelse
Den ble grunnlagt i 2022 og tidligere medlemmer av andre palestinske militante organisasjoner, og menes å ha hovedsete i gamlebyen i Nablus. Organisasjonen ble grunnlagt av den 25 år gamle palestiner Mohammed al-Azizi, bedre kjent som «Abu Saleh», og hans 28-årige venn Abdel Rahman Suboh eller «Abu Adam». De ble begge drept i kamper i juli 2022.
De hadde opplevd økende popularitet blant palestinere på Vestbredden, og delte regelnessig videoer fra sine angrep på TikTok og Telegram. Gruppens TikTok-konto ble sperret i oktober 2022. Gruppen offentliggjorde derpå sine videoer på sin Telegram-konto, som den 20. oktober 2022 hadde 130,000 følgere.
Innsida ut
Innsida ut er et musikkalbum med Finn Kalvik, utgitt i 1991.
Klippen Loddefjord
Klippen Loddefjord er en kristen frikirkelig menighet på Loddefjord, i Bergen kommune i Hordaland. Menigheten er tilsluttet den norske pinsebevegelsen. Klippen Loddefjord ble stiftet i 1985.
Menigheten hadde 81 tilskuddstellende medlemmer i 2022. For ungdom i konfirmasjonsalder tilbyr menigheten den frikirkelige konfirmantundervisningen Tentro.
Klippen Loddefjord er engasjert i produksjon av program til lokalradio. Menigheten driver en menighetsbibelskole.
Misjon
Klippen Loddefjord er engasjert i misjonsarbeid og støtter norsk pinsemisjons arbeid. De støtter arbeidet til misjonærene Kathleen og Torkel Pedersen, Raili og Stephen Malerna, samt arbeidet til K.A.B.A. og IBRA media. Menigheten er engasjert i et prosjekt med fjernadopsjon (? i India). I 2007 var menighetens misjonsregnskap på 42 200,- kr. .
Riksheimdal kraftverk
Riksheimdal kraftverk er et vannkraftverk i Sykkylven kommune i Møre og Romsdal.
Kraftverket utnytter et fall i Riksemelva fra inntaksmagasin i Storevatnet til Dammen, som er inntaksmagasin for Riksheim kraftverk.
Installert effekt er 4,5 MW fra en peltonturbin. Midlere årsproduksjon er på 20 GWh.
Kraftverket startet produksjonen i 2003. Det eies av Sykkylven energi, som igjen er heleid av Sykkylven kommune.
Michalis Koutsogiannakis
Michalis Koutsogiannakis, (gresk Μιχάλης Κουτσογιαννάκης, født 22. november 1959 i Chania på Kreta, Hellas) er en svensk skuespiller.
Biografi
Koutsogiannakis fattet interesse for skuespilleryrket da han spilte amatørteater mens han bodde i Australia. Senere studerte han ved Instituttet for scenekunst i Italia. Da han kom til Sverige studerte han dramatikk på Stockholms universitet, og etter studiene turnerte han med ulike frigrupper og med Riksteatern. Han vendte tilbake til Kreta i 1994, ettersom det var vanskelig for en skuespiller som ikke hadde svensk som morsmål å få gode roller i Sverige. Han returnerte imidlertid til Sverige, og har vært engasjert ved byteateret i Borås, Uppsala og Göteborg, Helsingborgs byteater og Dramaten i Stockholm.
Signy Research Station
Signy Research Station er en britisk forskningsstasjon på Signy Island i øygruppen Sør-Orknøyene i Antarktis. Den ble åpnet 18. mars 1947 under navnet Base H og hadde helårsdrift fram til 1995. Etter det har den kun vært bemannet i sommermånedene fra november til april, med en kapasitet på ti personer. Hovedbygningen av tre kalles «Tønsberg House» og inneholder et marinbiologisk akvarium. Stasjonen ligger i Factory Cove der nordmenn drev hvalfangst fra 1911 til 1931.
Stasjonen opereres av British Antarctic Survey og det drives hovedsakelig biologisk forskning, i tillegg til at det har vært foretatt meteorologiske målinger året rundt helt fra stasjonen ble åpnet. Et automatisk kamera overvåker isforholdene i bukta når stasjonen ikke er bemannet.
Chathamrikse
Chathamrikse (Gallirallus modestus) var en monotypisk art i riksefamilien (Rallidae). Arten var endemisk for Chathamøyene øst av New Zealand, men er nå utdødd. Arten ble først oppdaget i 1871. Den siste bekreftede observasjone var i 1893, og den var utryddet før 1895. Årsaken var trolig predasjon fra tamkatter.
UEFA-cupen 2008/09
UEFA-cupen 2008/2009 ble den 38. og siste utgaven av den europeiske fotballturneringen UEFA-cupen. Året etter ble turneringen erstattet av Europaligaen. Kvalifiseringen til turneringen startet 17. juli 2008, og selve turneringen fant sted fra 18. september 2008 til 20. mai 2009. Finalen ble spilt 20. mai 2009 på Fenerbahçe Şükrü Saracoğlu Stadyumu i Istanbul i Tyrkia, hvor Shakhtar Donetsk vant over Werder Bremen.
Chathamrikse
Inndeling
Inndelingen følger Birds of the World. Norske navn på arter og delgrupper følger Norsk navnekomité for fugl og er i henhold til Syvertsen et al. (2008, 2017). Norske navn i parentes er eventuelt uoffisielle midlertidige beskrivelser.
UEFA-cupen 2008/09
Totalt 157 lag fra UEFAs 53 medlemsforbund deltok i turneringen. Hvert forbund fikk sende et bestemt antall lag til turneringen, til sammen 119 lag. Antallet lag hvert forbund kunne sende ble bestemt av rangeringen til forbundets liga. Fotballforbund med bedre rangerte ligaer fikk sende flere lag enn fotballforbund med dårligere rangerte ligaer. Imidlertid fantes det en regel som bestemte at hvert forbund ikke fikk sende flere enn 4 lag, i tillegg til at hvert forbund fikk sende minst et lag. 35 lag kvalifiserte seg gjennom UEFA Intertoto Cup (8 vinnere) og Mesterligaen (16 lag som tapte tredje kvalifiseringsrunde i Mesterligaen og 11 lag som kom på tredjeplass i de innledende gruppene i samme turnering), og tre lag kvalifiserte seg gjennom UEFA Fair Play league. Til sammen endte man dermed opp med 157 lag.
Beser
Beser (betser; Bosor, «sterk») var en by i oldtidens Israel, som lå i ørkenområdet øst for Jordanelven. Dens nøyaktige lokalisering er ikke kjent, men var lokalisert i området til Rubens stamme: Den ble gjort til en levittby og en av landets seks tilfluktsbyer (som en person skyldig av mannsdrap kunne flykte til for å unngå blodhevn).
Et av de forslagene for identifisering av byen er Bozrah, en oldtidsby som ligger i sørlige Jordan, på samme sted som dagens Bouseira. Et annet forslag er Besheir.
Big Little Lies
Big Little Lies er en amerikansk dramaserie som blir sendt på TV-kanalen HBO. Første sesong hadde premiere i 2017. TV-serien ble skapt av David E. Kelley og er basert på Liane Moriartys roman Store hvite løgner. Innspillingen av serien begynte i januar 2016. Første sesong bestod av sju episoder regissert av Jean-Marc Vallée. Den hadde premiere 19. februar 2017 og endte 2. april 2017. Lydsporet til TV-serien ble utgitt på strømmetjenesten iTunes 31. mars 2017.
Big Little Lies fikk god kritikk, og Marte Hedenstad fra Filmpolitiet skrev: «HBOs nye serie Big Little Lies fremstår ved første øyekast som en blanding av Pretty Little Liars og Mean Girls – for voksne. Det er en passende beskrivelse for det stjernespekkede dramaet, som kombinerer intriger, maktkamp og ryktemaking, med et mordmysterie. Serien har imidlertid litt mer dybde enn de to nevnte, og ikke minst et spennende rollegalleri det er interessant å bli kjent med.»
Serien vant åtte Primetime Emmy Awards, blant annet for beste miniserie. Regissør Jean-Marc Vallée og skuespillerne Nicole Kidman, Alexander Skarsgård og Laura Dern vant alle priser for sitt arbeid. Manusforfatter David E. Kelley og skuespillerne Reese Witherspoon og Shailene Woodley ble også nominert.
Big Little Lies var i utgangspunktet en miniserie på sju episoder, men etter gode seertall ble det annonsert planer om en ny sesong. Sesong 2 hadde premiere på HBO 9. juni 2019, og episodene var regissert av Andrea Arnold. Meryl Streep ble med i serien i rollen som Mary Louise Wright, Perrys mor som prøver å komme til bunns i sønnens mystiske bortgang.
Handling
Alenemoren Jane (Shailene Woodley) flytter til en ny by med sønnen Ziggy og blir tatt under vingene av powermamma Madeleine (Reese Witherspoon). Madeleines datter Chloe skal gå i samme klasse som Ziggy. På første skoledag blir Ziggy anklaget for å ha tatt kvelertak på Amabella, datteren til rivaliserende powermamma Renata (Laura Dern). Det setter i gang en kjedereaksjon som til slutt ender med mord. Gjennom seriens sju episoder nøstes mordgåten opp. Nicole Kidman medvirker også i rollen som Celeste, en tobarnsmor som blir mishandlet av ektemannen Perry (Alexander Skarsgård).
Orion Righard
Orion Righard (født 1969 i Lomma, Sverige) er en svensk kunstner, bosatt i Spania. Han er maler, grafiker, skulptør og performance-kunstner.
Orion Righard er medlem av IAA og den spanske kunstnerforeningen AVVAC, og har holdt flere separatutstillinger i Europa.
Afrikamesterskapet i håndball for kvinner 1979
Afrikamesterskapet i håndball for kvinner 1979 ble arrangert i Brazzaville i Republikken Kongo i 1979.
Nuxis
Nuxis (sardisk: Nùxis, Nùcis) er en italiensk kommune i provinsen Sud Sardegna i regionen Sardinia. Den har 1 566 innbyggere og ligger rundt 196 meter over havet.
Tostegshypotesen
The People's Choice studiet
Lazarfeld og hans partnere, Berelson og Gaudet, fant gjennom valgundersøkelsen The People's Choice i 1940 at medienes direkte påvirkning av publikums holdninger var beskjedne og at kontakten mellom mediene og publikum i stor grad var indirekte. Studiet undersøkte hvordan folk bestemte seg for hva de ville stemme ved presidentvalget i USA i 1940. Det fikk stor betydning for forskning på forholdet mellom medier og publikum, såkalt bruksstudier. I tostegshypotesen antar man heller at publikum får informasjon både fra medier og fra hverandre, ettersom de deltar i mange grupperinger (familie, slekt, venner, kolleger, fagforeninger, organisasjoner etc). Gruppemedlemmer bistår i fortolkningen av medieinnholdet. Meningen går fra mediet (avsender) til opinionsleder, som fortolker og formidler budskapet fra mediene videre til publikum (mottaker). I hypotesen er interaksjonen mellom opinionsledere og hans/ hennes kontaktnettverk avgjørende for medienes eventuelle effekt på publikum. Hypotesen hevder, i kontrast til datidens etablerte massekommunikasjonsteorier, at kommunikasjonsprosessen omfatter to steg:
Opinionsledere
Tostegshypotesen peker på minst tre sentrale elementer i en kommunikasjonsprosess. Den viser at personlig innflytelse mellom publikum er betydningsfull, den viser at noen personer spiller en større rolle enn andre i formidlingsprosessen og den viser at opinionsledere bruker media mer enn publikum forøvrig. Ettersom opinionsledere utøver stor innflytelse over andre mennesker i kommunikasjonsprosessen knyttes det stor interesse til deres personlige egenskaper. Flere undersøkelser viser at opinionslederne er saksspesifikke, kosmopolitiske, utadrettet og innovative. De finnes i alle sosiale sjikt på alle samfunnsfelt, men har gjerne et stort personlig kontaktnettverk som gjør dem velegnet til å spre medias budskap videre (Word-of-Mouth-effect).
Paradigmet maktesløse medier
Lazarsfeld konkluderte med at mediene var forholdsvis maktesløse som opinionsdannere, men at de sannsynligvis har en indirekte innflytelse. Tostegshypotesen peker på at påvirkning fra mediene er sterkest når den får støtte fra personer som vi har nær kontakt med, som vi anser som kunnskapsrike og som vi har stor tiltro til. Tostegshypotesen kan sees på som en forløper til kommunikasjonsteorien om diffusjon.
Juan de Ampíes
Juan Martínez de Ampíes (også Juan Martín de Ampués, død 8. februar 1533 på Hispaniola) var en spansk kolonitjenestemann.
Ampíes var offiser i den kastiljanske hær. I oktober 1511 kom Ampíes til Hispaniola som kongelig utnevnt faktor. I november 1526 fikk Ampíes de økonomiske rettighetene til Curaçao, Aruba og Bonaire, som etter dette ble hørende sammen politisk. Ampíes fikk også rett til å kolonisere øyene. Han tok med seg 25 amerindianere fra Hispaniola til Curaçao, som var ubebodd etter at de opprinnelige innbyggerne der hadde blitt ført bort som slaver. Tiltaket førte til at befolkningen snart var opp i et par hundre. Ampíes' interessert strakte seg til det søramerikanske fastlandet. I 1527 fikk han grunnlagt byen Coro i dagens Venezuela.
Datteren María Ampiés og hennes ektemann Lázaro Bejarano arvet øyene da Ampiés døde i 1533.
Annette Stenson-Fjordefalk
Annette Stenson-Fjordefalk (født Stensson 23. desember 1958 i Borås) er en svensk skuespiller.
Farmen: sesong 11
Deltakere i sesong 11 (2015) av Farmen.
Sesongen ble i snitt fulgt av 819 000 seere (noe som per 2015 er den tredje mest sette i Farmen sin historie), mens finalen ble sett av 1 061 000.
Utfordrere
De utfordrerne som ble fullverdige deltakere av Farmen.
Uke for uke
Vinner av tvekamp
Notoptenidium
Notoptenidium er en slekt av bittesmå biller som hører til familien fjærvinger (Ptiliidae).
Utseende
Små, blanke, brunlige fjærvinger.
Levevis
Fjærvinger finnes ofte i tilknytning til ulike slags råtnende materiale, som løvstrø, kompost og møkk. Andre arter lever knyttet til spesielle sopp-arter. Fjærvingebillene er ofte svært tallrike i løvstrø, men fordi de er så små kreves det spesielle innsamlingsmetoder for å få tak i dem. Ptenidium-artene kan være svært tallrioke i kompost.
Utbredelse
Slekten er utbredt på New Zealand og forekommer også i Sør-Amerika.
Qin Jiushao
Qin Jiushao (tradisjonell kinesisk: 秦九韶, forenklet kinesisk: 秦九韶, pinyin: Qín Jiǔshào, Wade-Giles: Ch’in Chiu-Shao, stilnavn: Daogu (道古), født ca. 1201 i Ziyang i Sichuan i Kina, død 1261) var ein kinesisk matematiker. Han kom fra en embedsmannsfamilie som stammet fra Shandong.
Han skrev i 1247 verket Matematikkens ni deler (Shushu Jiuzhang) som beskjeftiget seg blant annet med matematiske ligninger. Verket er kjent for å formulere det såkalte kinesiske restteorem.
Innen geometrien introduserte han en ny metode i kinesisk matematikk, «Qin Jiushaos formel», for å regne ut arealet i en triangel med kjent lengde på de tre sidene. Dette er en formel som i vestlig matematikk er kjent som Herons formel.
Han er også en av dem som har fått æren av å introdusere tegnet for null i kinesisk matematikk.
Tornquistsonen
Den går fra Ukraina og nordvestover, gjennom Kaliningrad i Russland og tvers over Bornholm, Sydsverige, Nordsjælland og Kattegat til Vendsyssel og Thy i Danmark. Den fortsetter så et stykke ut i Nordsjøen. Den er særlig tydelig på Bornholm som et skille mellom bergarter av svært ulik alder, med inntil 1,2 mlliarder tidsforskyvning i bergartene på overflaten.
Sverige og Danmark blir ofte rammet av mindre jordskjelv langs denne sonen som man knapt legger merke til. Men i 1841 var det et relativt kraftig jordskjelv i Thy. I 1985 var det den 15. juni et jordskjelv med styrke 4,5 på Richterskalaen med Nordsjælland med episenter i havet nord for Gilleleje. I 2008, den 16. desember kl.06,20 kom et jordskjelv med episenter øst for Malmö i Skåne med styrke 4,8.
Det er den tyske geologen Alexander Tornquist som er blitt opphavsmann for sonens navn.
Joseph E. Johnston
Joseph Eggleston Johnston (født 3. februar 1807 i Farmville i Virginia, død 21. mars 1891 i Washington, D.C.) var en karriereoffiser i U.S. Army som tjenestegjorde med utmerkelser i den meksikansk-amerikanske krigen og Seminole-krigen, samt var en av generalene med mest senioritet i Confederate States Army under den amerikanske borgerkrigen. Han var ikke i familie med Albert Sidney Johnston, en annen general av høy rang i Konføderasjonen.
Johnston var utdannet som sivilingeniør fra U.S. Military Academy. Han tjenestegjorde i Florida, Texas og Kansas, og sloss med utmerkelse i den meksikansk-amerikanske krigen og hadde per 1860 nådd til graden brigadegeneral som Quartermaster General av U.S. Army. Når hans hjemstat Virginia trakk seg ut av Unionen, sa Johnston opp sin stilling, den offiseren med høyest rang som ble med i Konføderasjonen. Til sin misnøye dog, ble han kun utnevnt til en fjerde rangs full general i Confederate Army.
Sekstilliard
Sekstilliard, eller 1039, eller 1 000 000 000 000 000 000 000 000 000 000 000 000 000 er det samme som 1000 sekstillioner eller en milliard kvintillioner.
Nordlandsbuss
Nordlandsbuss AS er et busselskap med hovedkontor i Bodø. Selskapet er eid av Saltens Bilruter (66 %) og Vy Buss (34 %).
Virksomhet
SB Nordlandsbuss ble etablert 1. januar 2002 med Saltens Bilruter og Nettbuss som eiere, hhv. 66 prosent og 34 prosent av aksjene. Selskapet inngår i konsernet Saltens Bilruter. Dette var en fusjon av busstrafikken i de to selskapene. Saltens Bilruter hadde busstrafikken i Bodø/Salten og nordover til Narvik. Nettbuss Helgeland, fortsettelsen av Helgeland Bilruter, hadde busstrafikk på Indre Helgeland.
De siste årene har busstrafikken i Nordland blitt lagt ut på anbud. Nordlandsbuss har gjennom anbudskonkurranse både vunnet de rutene de selv hadde tidligere, og i tillegg busstrafikken i Ytre Helgeland/Sandnessjøen, Søndre Salten/Glomfjord, ruten Bodø-Sortland samt ruten Fauske – Narvik. Selskapet har etter anbudene blitt den største aktøren på buss i Nordland fylke.
Alexander Tornquist
Tornquist ble student i 1888 og studert så ved universitetene i Freiburg, München og Göttingen. Ved sistnevte universitetet ble han dr. philos. og så dosent i geologi og paleontologi. Han tjenestegjorde deretter i Strassburg som assistent, fra 1898 som privatdosent og fra 1900 e.o. professor i nevnte emner der, samt var 1907-09 professor i Königsberg. Årene 1914-33 var han professor i mineralogi og geologi ved Technische Hochschule i Graz, der han 1924-26 også tjenestegjorde som rektor. År 1922 ble han utnevnt til Hofrat. Han er fremst kjent for sine studier over det som skulle bli kjent som Tornquistsonen, og publiserte også flere avhandlinger om middelhavslandenes geologi.
Kareem S. Hamdi
Kareem Soultan Hamdi (født 1962) er en norsk ingeniør og forfatter av irakisk opphav. Han har utgitt flere bøker om norsk og arabisk språk og kultur.
Alnsjøen
Alnsjøen (tidligere Alunsjøen) er et vann som ligger 237 meter over havet i Lillomarka nord i Oslo. Vannet har vært drikkevannskilde for Oslo siden 1930. Vannet er demmet opp og er regulert av Vann- og avløpsetaten (VAV). Alnsjøen har utløp til Alnaelva som renner gjennom Ammerud, og ned i Groruddalen hvor den følger Alnaparken og renner ut i Oslofjorden. I 2003 ble det konstatert at vannet hadde en god bestand av edelkreps. Det ble vurdert som viktig å sikre en jevn vannstand. Likevel ble vannet tappet ned i 2007 for opprustningsarbeid. Alnsjøen kunne dermed ikke brukes som reservevannkilde under forurensningen av vannet fra Maridalsvannet i oktober 2007.
Friluftsliv
Alnsjøen ligger i et område mye brukt til friluftsliv og rekreasjon. For å beskytte drikkevannet mot forurensning er Alnsjøen gjerdet inn og merket «ta vare på drikkevannskildene dine». I vinterhalvåret åpnes det porter flere steder i gjerdet, og det tilbys skiløyper over det frosne vannet og inn i Lillomarka.
Innsjøen har vært demmet opp siden 1700-tallet. I likhet med andre markavann var også Alnsjøen viktig for uttak til isdrift. Både fiske og bading var vanlige aktiviteter. I 1930 ble vannet regulert til drikkevannskilde. En ny demning ble bygget samme år og det ble lagt ned forbud mot fisking og bading. Lokalbefolkningen forlanget da at Vesletjern et stykke mot vest ble gjort tilgjengelig som badevann. Det vannet var også et viktig vann for isdrift og ble ikke demmet opp og frigitt for bading før i 1960.
Byøkologisk program har åpnet for muligheten for å gjøre Alnsjøen tilgjengelig for allmennheten som badevann og friluftsområde.
Navnet Alnsjøen
Alnsjøen har navn etter Alnaelva. Tidligere ble navnet Alunsjøen brukt. Det navnet vises igjen i to veier i området som har navn etter Alnsjøen: Alunsjøveien og Alundamveien. Alungsjøen er også en tidligere versjon.
Elvenavnet Alna kan være avledet av norrønt ǫln, som betyr albue. Det refererer til de mange svingene i elveløpet gjennom Groruddalen. Det egentlige navnet ble i nyere tid fortrengt av navnet «Loelven», et påfunn av Peder Claussøn Friis, som feilaktig forklarte bynavnet Oslo som «Loelvens os». At elvenavnet ble mer eller mindre glemt kan forklare hvorfor folk ikke lenger forsto at det var opphav til navnet på innsjøen. Dermed oppsto navnet «Alunsjøen», som vanskelig kan forklares som noe annet enn en sammenblanding med Alunverket. Det lå ved Alnas utløp i fjorden.
Olbia
Olbia (galluresisk: Terranòa, Tarranòa) er en italiensk kommune i provinsen Sassari i regionen Sardinia. Den har 59 885 innbyggere og ligger rundt 15 meter over havet.
Henrik Gulden
Henrik Gulden (født 29. desember 1995 i Drammen) er en norsk fotballspiller som fra 31. desember 2019 er klubbløs.
Gulden har spilt førstelagsfotball for VfL Bochum, samt landslagsfotball for aldersbestemte landslag for Norge.
Assamiidae
Assamiidae er en gruppe av edderkoppdyr som tilhører ordenen vevkjerringer (Opiliones).
Utseende
Små til ganske store (kroppslengde 2-8 mm) vevkjerringer, vanligvis gule til rødbrune med svarte tegninger, noen har også hvite tegninger på oversiden. Beina er vanligvis lange.
Levevis
Som vanlig for vevkjerringer lever de fleste artene på bakken. Noen små, blinde arter lever nede i jorda eller i huler.
Utbredelse
Familien er utbredt i tropiske områder av den gamle verden. Det er særlig mange arter i Sentral-Afrika og India, men også tallrike i Australia og Ny-Guinea. Familien har fått navn etter Assam, der den første kjent arten ble beskrevet fra.
Systematisk inndeling
De over 400 beskrevne artene blir fordelt på hele 250 slekter, men det er tvilsomt om denne sterke oppdelingen er nødvendig. Det er usikkert om de ulike underfamiliene representerer monofyletiske grupper.
Lucanus ngheanus
Lucanus ngheanus er en billeart i famillien hjortebiller (Lucanidae).
Kjennetegn
En middelsstor til stor (hannen gjerne 40-50 millimeter), blank, mørkbrun hjortebille. Mandiblene hos hannen er rette, med store tenner bare i spissen. De knebøyde antennene har vanligvis en fire-leddet vifte. Hodets side og bakhodet har markerte, høye kjøler hos store hanner. Beina er mørke, lårene med et rødoransje felt. Hunnen er mørkbrun, blankere enn hannen.
Utbredelse
Arten er bare kjent fra Vietnam.
Nakholmen
Nakholmen eller Nakkholmen er en øy i havnebassenget i Oslo. På øya finnes tett hyttebebyggelse fra 1920-årene, i likhet med Lindøya og Bleikøya. Det går båt hele året til øya fra Rådhusbrygge 4.
Beliggenhet, Nakholmen i dag
Nakholmen er 137 mål stor og ganske flat. Nordvest for Nakholmen ligger skipsleia, Dyna fyr og Bygdøy. I øst er Lindøya nærmeste nabo. Øya ligger cirka 600 meter fra Bygdøy og cirka 3 kilometer fra Rådhusplassen.
Nakholmen er bebygd med 182 små hytter. Størrelse, farge og utseende på hyttene er strengt regulert. Fergen legger til på nordspissen. Øya eies av staten og forvaltes av Statsbygg. Den har ingen fastboende.
Det er forskjellige forklaringer på opphavet til navnet. Leif Gjerland mener navnet mest sannsynlig viser det til den nakne holmen, siden man fra sjøen for det meste så svaberg og stein før hytteboerne plantet området til fra 1920-tallet. Oslo Byleksikon og stedsnavneverket Norske Gaardnavne oppgir begge at navnet antakelig kommer av nakki, gammelnorsk for «høyde». Uttalen er nakkhålmen med tykk l.
Plan- og bygningsetaten foreslo i 2008 å omregulere Nakholmen for å ivareta holmens grønne preg og tilgjengelige arealer for allmennheten, kulturminner, hyttebebyggelse, biologisk mangfold og strandsonen.
Historie
Nakholmen var klostergods inntil kongen overtok kirkens og klostrenes eiendommer etter reformasjonen. I 1716 brukte kong Karl XII Nakholmen som skjul under sitt angrep på Akershus festning. Svenske soldater som falt i angrepet, skal være begravet på øya. I 1809 ble det bygget en stokkekonstruksjon med mast på høyden sydvest på øya. Dette var en av en kjede med optisk telegraf som skulle varsle om fremmede skip under Napoleonskrigene.
Fra 1823 festet staten bort Nakholmen for ti år om gangen. Fra 1843 anla bakermester Hans Fridtz en gård der velhuset ligger i dag, og brukte den gode jorden der fotballbanen i dag ligger. Fra 1850-årene kom et gartneri i drift. I 1865 ble det bygget et toetasjers tømmerhus sør på øya, og dette er fortsatt det eneste huset med rett til å være inngjerdet. Fra svabergene på vestsiden av øya ble det i 1874 tatt ut mye stein til byggingen av Dyna fyr. Fyrlykten ut mot skipsleia ble satt opp i 1898. I 1899 søkte Kristiania kommune om å få bruke Nakholmen til søppelfylling, men fikk avslag fra Aker kommune – som øya lå i. Bare tanken var uforenlig med Aker kommunes nylig vedtatte sunnhetsforskrifter.
Aarseths Skibsbyggeri holdt til på den nordlige pynten fra 1918 til 1952. I dag er det få spor etter båtbyggeriet. Det gikk en 18 fots snekke i fergetrafikk fra 1918. Fra 1923 tillot Landbruksdepartementet på vegne av staten som eier av holmen, at det ble bygget små hytter på Nakholmen. Fra 1912 til 1980-tallet disponerte Christiania Roklubb odden i sydvest. Først på 1950-tallet kom strøm og tilknytning til det kommunale vannettet.
På 2000-tallet melder avisene jevnlig om hytteeiere som får pålegg om å rive tilbygg. I 2006 meldte Aftenposten (17. november) at en hytte på 27 kvadratmeter på Nakholmen var solgt for 2,8 millioner kroner, og at dette så langt var rekord for de tre hytteøyene i havnebassenget.
I 2007 var det en feide mellom Oslo kommune og staten som eier om hvem som skal betale for driften av toaletter for publikum som staten satte opp det året. I 2019 ble det påpekt vann- og avløpsforholdene på Nakholmen nå er prekære.
Nakholmen naturreservat
Et 25 dekar stort område langs strandkanten med fossile bergarter ble fredet 15. januar 1988 som Nakholmen naturminne. Den 27.6.2008 ble verneformen gjort om til naturreservat.
Austroasiatiske språk
Austroasiatiske språk er en språkfamilie i Sørøst-Asia og det nordøstlige India. Navnet kommer fra greske ordrøtter og betyr Sør-Asia. De austroasiatiske språkene snakkes ikke i en sammenhengende region, fordi den splittes opp av andre språk og språkfamilier. Det har blitt antatt at talerne av austroasiatiske språk tilhører en veldig gammel befolkning i Sør- og Sørøst-Asia, og at talerne av de andre språkene har kommet til regionen seinere. Blant disse finner man talere av indoeuropeiske språk, tai-kadai-språk og sinotibetanske språk.
De austroasiatiske språkenes inndeling
Språk med minst 1 million som snakker det står i fet skrift. Markeringen >>> viser til viktige språk.
Den følgende inndelinga viser den austroasiatiske språkfamilien med greiner og de viktigste språkene:
Austroasiatisk (157 språk, 95 millioner talere; nordøstlige India, Sørøst-Asia)
Tunejolla
Tunejolla er ei klinkbygd og flatbunnet trejolle som ble utviklet i Skaars båtbyggeri i Jelsnes i Sarpsborg kommune i 1936. Båttypen fikk stor utbredelse i Oslofjord-området, og det fantes også et utsalg av båttypen i Danmark. Tunejolle bygges ikke lenger.
Giuseppe Antonio Ermenegildo Prisco
Giuseppe Antonio Ermenegildo Prisco (født 8. september 1833 i Boscotrecase ved Napoli i Italia, død 4. februar 1923 i Napoli) var en av den katolske kirkes kardinaler, og var erkebiskop av Napoli 1898–1923.
Tunejolla
Tunejolla
Som type er denne enestående båten videreutviklet fra den alminnelige båttypen eike med spiss forstavn, et akterspeil og flat bunn med eller uten kjøl. Båtbyggeren Einar Skaar, som tilhørte en aktiv båtbyggerslekt i Østfold, videreførte tradisjonen med å tenke nytt og oppfant en ny variant av eiken som ble kalt «eke» i Østfold.
Skaar kalte den nye båten for Stavneke, det var en henvisning til at forstavnen var uten speil. Skaar byttet navnet raskt ut etter at en som besøkte båtbyggeriet på Tune, utbrøt etter å ha sett en ferdig båt: «Dette var en pen Tunejolle». Slik ble den nye båttypens navn; Tunejolle.
Giuseppe Antonio Ermenegildo Prisco
Han ble kreert til kardinal i 1896 av pave Leo XIII, og ble bispeviet i 1898.
Tunejolla
Tunejolla
Tunejollen var en elegant båt med godt utseende som kunne ta seg fram på grunne farvann. Tunejolla ble fort en suksess etter restriksjonene på import av utenbordsmotorer (da ofte kalt påhengsmotor) ble opphevet i 1957. Som et billig alternativ som kunne brukes på mindre, plattgattede robåter, ble utenbordsmotoren meget fort populær.
Giuseppe Antonio Ermenegildo Prisco
Han deltok på konklavet 1903 som valgte pave Pius X, men på grunn av svekket helse ikke ved konklavet 1914 eller konklavet 1922.
Episkopalgenealogi
Hans episkopalgenealogi er: